Ružinas ciems
Ružinas ciems bija administratīvi teritoriāla vienība Maltas, Viļānu un Rēzeknes rajonos. 1945. gada 2. novembrī Rēzeknes apriņķa Ružinas pagastā izveidoja Ružinas ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā. 1959. gada 11. novembrī pēc Maltas rajona likvidēšanas Ružinas ciemu iekļāva Viļānu rajonā, bet 1960. gada 14. janvārī ciemu iekļāva Rēzeknes rajonā. 1954. gada 14. jūnijā Ružinas ciemam pievienoja likvidētos Luksnas un Tiskādu ciemus. Ciemu likvidēja 1987. gada 17. decembrī, tā teritoriju pievienojot Silmalas ciemam.